<classify> Waziri Mkuu, Kassim Majaliwa amesema dalili za awali zinaonesha kuwa, kivuko cha Mv Nyerere kimepinduka kwa kuwa kilizidisha uzito.Kivuko hicho kilikuwa na uwezo wa kubeba tani 25 za mizigo ambazo ni sawa na abiria 101 lakini wakati kinapata ajali kilikuwa na zaidi ya abiria 260.Serikali itachukua hatua ya kuunda tume ya uchunguzi inayohusisha wataalamu na vyombo vya dola ili kuchunguza kwa kina kuweza kubaini chanzo cha ajali na wote waliohusika kutokea kwa ajali hii wataweza kuchukuliwa hatua stahiki. Tume hiyo itatangazwa wakati wowoteamesema Majaliwa.Kwa mujibu wa Waziri Mkuu, hadi mchana wa leo miili ya watu 224 waliokufa katika ajali ya Mv Nyerere imepatikana.Amesema, Serikali imetoa shilingi 500,000 kwa ndugu wa kila marehemu ziwezeshe kusafirisha miili na shughuli za mazishi na maziko.Amewaeleza waombolezaji kwenye eneo la Shule ya sekondari Bwisya kuwa, ataendelea kubaki kisiwani Ukara wilayani Ukerewe kushuhudia na kusimamia kazi ya uokoaji na uopoaji miili endapo itapatikana.Amesema, miili 219 imetambuliwa, 214 imechukuliwa na ndugu na jamaa zao, na tisa inazikwa kwenye eneo la shule ya Bwisya ikiwemo minne ambayo haijatambuliwa.Amesema vifo hivyo jirani na mwalo wa Bwisya wilayani Ukerewe ni msiba mkubwa kwa Taifa. Watu 41 wameokolewa.  <topic>: KITAIFA 